tartuNLP/wikipedia-smugri-20251201 huggingface dataset:
Tübeteika

Tübeteika (tatari keeles түбәтәй "tübätäy"; vene keeles тюбетейка) on Kesk-Aasias, Krimmis, Tatarstanis, Baškortostanis ja mujal kantav ümmargune või neljakandiline kerge müts.
Enamasti on tübeteika kaunistatud tikitud mustri või ornamendiga. 
Tübeteikat kannavad nii mehed kui ka naised.
Ain Aitsam

Ain Aitsam (8. mai 1931 Pärnu – 31. juuli 2023) oli eesti merefüüsik.
Haridus.
Lõpetas aastal 1949 Pärnu 1. Keskkooli (Pärnu Ühisgümnaasium) ja aastal 1954 "cum laude" Tallinna Polütehnilise Instituudi ehitusteaduskonna hüdrotehniliste ehitiste erialal. Aastatel 1954–1957 oli aspirantuuris Leningradi Polütehnilise Instituudi juures.
Teaduskraad ja kutse.
Aastal 1959 kaitses Leningradi Polütehnilises Instituudis tehnikakandidaadi väitekirja; dotsent 1961 (kinnitati aastal 1964); aastal 1968 kaitses füüsika-matemaatikadoktori väitekirja (NSV Liidu TA Okeanoloogia Instituut, kinnitati aastal 1969), professor 1969 (kinnitati aastal 1970).
Töökäik.
Tallinna Polütehnilises Instituudis TTÜs 1957–1974: hüdrotehnika ja geodeesia kateedri assistent 1957, vanemõpetaja 1960-1961; sanitaartehnika kateedri dotsent 1961–1969, professor 1969–1974; sanitaartehnika probleemlaboratooriumi teadur 1964–1972. 
Eesti NSV TA Termofüüsika ja Elektrofüüsika Instituudis/Eesti TA Termofüüsika ja Elektrofüüsika Instituudis sektorijuhataja 1972–1976, 1987–1991 (1972–1973 kohakaaslus); merefüüsika sektori juhataja 1974–1976; teadusala asedirektor 1984–1986; Läänemere osakonna juhataja 1989–1991. Eesti TA Ökoloogia ja Mereuuringute Instituudi peateadur 1990–1993, konsultantprofessor 1993.
Ettevõtte AS Rakendusteadus ja Tehnika (AS RTT) asedirektor ja nõukogu esimees 1991–…
Teadustöö mujal.
Hamburgi Ülikooli külalisprofessor ja -teadur 1983, 1989; TRÜ külalisprofessor 1983–1984; korduvalt Kieli Ülikooli Mereinstituudi külalisteadur mereuuringute alal.
Teadustöö põhisuunad.
Hüdroloogia; Eesti veekogude kompleksne kasutamine ja kaitse; merefüüsika ja merekeskkonnakaitse.
Avaldanud üle 150 publikatsiooni.
Teaduskorralduslik tegevus.
Alustas merefüüsika uuringute juhtimist Eestis 1972; Eesti NSV TA Termofüüsika ja Elektrofüüsika Instituudi/Eesti TA Termofüüsika ja Elektrofüüsika Instituudi teadusnõukogu liige 1973–1990; NSV Liidu Teaduse ja Tehnika Komitee okeanoloogianõukogu, Teaduslike Uurimistööde Koordineerimise Komitee veeressursside kompleksse kasutamise sektsiooni, Nõukogude-Soome ühise Soome lahe reostuskomisjoni liige; Rahvusvahelise Hüdrauliliste Uurimiste Assotsiatsiooni (IAHR) ja teiste rahvusvaheliste teadusorganisatsioonide liige; 1991. a mereuuringuteks rajatud ASi Rakendusteadus ja Tehnika (AS RTT) asutajaid, hiljem kontori-, kaubandus ja arvutustehnika jm alal tegutsev firma. Seoses Läänemereuuringutega oli uurimislaevadel nõustaja ja uurimisvarustuse korraldajaid. Tema uurimistulemusi on rakendanud Tallinna kanalisatsioonisüsteemi rekonstrueerimisel ja merekeskkonnakaitses. 
Tallinna Teadlaste Maja liige.
Isiklikku.
Ain Aitsam sündis koolmeistrite perekonnas. Tema vend Mihkel Aitsam (1929–2013) oli insener ja invaliikumise aktivist.
Jakob Pärna tänav

Jakob Pärna tänav on tänav Tallinnas Kesklinna linnaosas Torupilli asumis. Jakob Pärna tänav algab Friedrich Kuhlbarsi tänavalt, ristub Ado Reinvaldi tänavaga ja lõpeb Laulupeo tänaval.
Jakob Pärna tänav on lääneloode-idakagusuunaline ja ligikaudu 160 meetri pikkune.
Tänav sai nime 26. oktoobril 1932 eesti kirjaniku Jakob Pärna mälestuseks.
Jakob Pärna tänav 2 asub Tallinna Jaan Poska Lasteaed. Jakob Pärna tänav 2 1931. aastal valminud hoone (algselt Juhan Kunderi tänav 4), arhitekt oli Herbert Johanson
Mario Di Fiorino

Mario Di Fiorino (sündinud 1953 Forte dei Marmis) on Itaalia psühhiaater. Ta on olnud lektor Pisa Ülikoolis geriaatria psühhiaatria ja kohtuekspertiisi psühhiaatria erialal.
Di Fiorino on üks ajakirja "Psichiatria e Territorio" asutajaist (1984).
In Nacht und Eis

"Öös ja jääs", tuntud ka kui "Titanicu uppumine" ("Der Untergang der Titanic") on Mime Misu poolt Saksamaal 1912. aastal loodud tummfilm.
Luhamaa nulk

Luhamaa nulk (ka "Luhamaa") on üks kaheteistkümnest Setumaa nulgast. 
Luhamaa nulgas on järgmised külad: Labandõ, Tserebi, Mokra, Põrstõ, Saagri, Tiilige, Leimani, Napi, Hindsa, Määsi, Koorla, Lütä, Pruntova, Tiastõ, Tsilli ja Läädinka küla.
2011. aasta rahvaloenduse andmeil on külades 119 elanikku, suurimas, Määsi külas 34 inimest. 
Luhamaa nulk kuulus tsaariaja lõpul ja Eesti Vabariigi alguses Pankjavitsa valda. 1922. aastal eraldati põhiosa nulgast (kokku 36,1 km²) Petseri maakonnast ja liideti Võru maakonna Misso vallaga. 
Enne Eesti omavalitsuste haldusreformi 2017. aastal kuulus Luhamaa nulk Võru maakonna Misso valda. 2017. aasta jaanuaris toimus rahvaküsitlus, milles Eesti Vabariigi valitsuse palvel küsitleti Värska valla, Mikitamäe valla ja Meremäe valla ning Luhamaa nulga külade elanikke, kas nad soovivad kolme valla ja Luhamaa nulga liitmist Setomaa vallaks. Teise rahvaküsitluse korraldas Vabariigi Valitsus, et teada saada sündiva Setomaa valla elanike eelistust, kas vald peaks kuuluma Võru maakonda või Põlva maakonda. Rahvaküsitlusel oma hääle andnud elanike enamus pooldas Setomaa valla loomist ja uue valla kuulumist Võru maakonda.
Marseljeesist internatsionaalini

"Marseljeesist internatsionaalini" (alapealkirjaga "Kaasaeglaste mälestusi poliitilis-ühiskondliku ja seltskondliku elu alalt Prantsuse revolutsioonist tänini") on aastatel 1937–1940 Eestis ilmunud raamatusari, mida andis välja kirjastusühing Loodus.
Raamatud ilmusid kahe sarjana pehmes ja kõvas köites. Kõvaköitelised olid saadaval liht- ja iluköites ning lisaks Taska poolnahkköites.
Sarjas ilmunud raamatud.
Alljärgnev nimekiri on esitatud alfabeetilises järjekorras:
Ado Reinvaldi tänav

Ado Reinvaldi tänav on tänav Tallinnas Kesklinna linnaosas Torupilli asumis. Ado Reinvaldi tänav algab Juhan Kunderi tänavalt ja lõpeb Jakob Pärna tänaval.
Ado Reinvaldi tänav on enam-vähem edela–kirdesuunaline ja ligikaudu 95 meetri pikkune.
Ado Reinvaldi tänav sai selle nime 26. oktoobril 1932 eesti kirjaniku Ado Reinvaldi mälestuseks.
Reinvaldi tänaval asunud neli Tallinna maja tüüpi ehitist hävisid märtsipommitamise käigus.
Friedrich Kuhlbarsi tänav

Friedrich Kuhlbarsi tänav on tänav Tallinnas Kesklinna linnaosas Torupilli asumis. 
Friedrich Kuhlbarsi tänav algab Juhan Kunderi tänavalt, ristub Jakob Pärna tänavaga ja lõpeb Gonsiori tänaval.
Friedrich Kuhlbarsi tänav on ligikaudu 155 meetri pikkune.
Friedrich Kuhlbarsi tänav sai nime 26. oktoobril 1932 eesti luuletaja Friedrich Kuhlbarsi mälestuseks.
Hõbeda tänav

Hõbeda tänav on tänav Tallinnas Kesklinna linnaosas Raua asumis. Hõbeda tänav algab Terase tänavalt ja lõpeb Vase tänaval.
Hõbeda tänav on enam-vähem lääne-idasuunaline ja ligikaudu 80 meetri pikkune.
Tänava nimed ja ajalugu.
Tänava varasem nimi oli Väike–Tšortovi tänav (saksa keeles "Kleine Tschortowstrasse", vene keeles "Малый Чортов переулок"), kuna praegust Terase tänavat nimetati Tšortovi tänavaks. Need nimed tulenesid Narva maantee ja praeguse Friedrich Reinhold Kreutzwaldi tänava nurgal asetsenud trahteri (Tschortow Tracteur) omaniku nimest.
30. mail 1880 sai tänava nimeks Väike-Epinatjevi tänav Narva maantee ja Friedrich Reinhold Kreutzwaldi tänava nurgal asetsenud maja omaniku Aleksei Dmitrijevitš Epinatjevi nime järgi.
17. jaanuaril 1923 sai tänava nimeks Hõbe tänav ja 10. oktoobril 1939 Hõbeda tänav.
Krister Kivi

Krister Kivi (sündinud 9. mail 1975) on eesti ajakirjanik ja luuletaja.
Pikka aega Eesti Ekspressis töötanud ja 2020. aastast Postimehes töötav Kivi on kirjutanud uurivaid artikleid, ühiskondlikku publitsistikat, persooni- ja reisilugusid. Samuti on ta kirjutanud reisiraamatuid ja luuletusi.
Isiklikku.
Ta on Aita Kivi poeg.
Õngu tuulik

Õngu pukktuulik asub Hiiumaal Õngu külas.
Tuulik valmis aastal 1922. aastal ja on arvatud ehitismälestiseks.
Tooma tuulik (Külama küla)

Tooma pukktuulik asub Hiiumaal Külama külas.
Tuulik valmis aastal 1826. aastal ja on arvatud ehitismälestiseks.
Külaküla tuulik

Külaküla pukktuulik asub Hiiumaal Külama külas.
Tuulik valmis aastal 1870. aastal ja on arvatud ehitismälestiseks.
Terase tänav

Terase tänav on tänav Tallinnas Kesklinna linnaosas Raua asumis. Terase tänav algab Raua tänavalt, ristub Tina tänava ja Hõbeda tänavaga ja lõpeb Friedrich Robert Faehlmanni tänaval. Terase tänav on ligikaudu 255 meetri pikkune.
Tänava nimed ja ajalugu.
Tänava esialgne nimi oli Tšortovi tänav (saksa keeles "Tschortow Strasse" ehk "Tschortow Gasse", vene keeles "Чертовая улица"). Selle nime oli tänav saanud Narva maantee ja praeguse Friedrich Reinhold Kreutzwaldi tänava nurgal asunud Tšortovi trahteri (Tschortow-Tracteur) järgi.
30. mail 1880 pandi tänavale nimeks Suur-Epinatjevi tänav (saksa keeles "Grosse Epinatjev–Strasse", vene keeles "Большая Епинатьевская улица") sealse majaomaniku Aleksei Dimitrijevitš Epinatjevi perekonnanime järgi.
Praeguse nime sai Terase tänav 17. jaanuaril 1923.
Nõmme tuulik

Nõmme pukktuulik asub Hiiumaal Harju külas.
Tuulik valmis 1781. aastal ja on arvatud ehitismälestiseks.
Samas Harju külas asub ka Rätsepa tuulik.
Rätsepa tuulik

Rätsepa pukktuulik (Harju-Rätsepa tuulik) asub Hiiumaal Harju külas.
Tuulik valmis aastal 1892. aastal ja on arvatud ehitismälestiseks.
Samas Harju külas asub ka Nõmme tuulik.
Tooma tuulik (Jausa küla)

Tooma pukktuulik asub Hiiumaal Jausa külas.
Tuulik valmis 1852. aastal ja on arvatud ehitismälestiseks. Seintele ja jahukastile on sisse lõigatud rohkesti purjekate kujutisi.
Astrud Gilberto

Astrud Gilberto (sünninimi Astrud Evangelina Weinert, 30. märts 1940 – 5. juuni 2023) oli Brasiilia laulja ja laulukirjutaja. Ta on tuntud eelkõige laulu "Tüdruk Ipanemast" esitajana.
Elukäik.
Astrud Weinert sündis brasiillannast ema ja sakslasest isa lapsena Brasiilias Bahia osariigis Salvadoris ning kasvas üles Rio de Janeiros. 1959. aastal abiellus ta João Gilbertoga, ent 1960. aastate keskpaiku abielu lahutati ning Astrudi elukaaslaseks sai tema muusikaline partner, USA džäss-saksofonist Stan Getz.
Alates 1963. aastast elas Astrud Gilberto Ameerika Ühendriikides.
Ehkki ta ei olnud kunagi varem kutselise lauljana esinenud, laulis Gilberto mõjukal albumil "Getz/Gilberto", kus tegid kaasa João Gilberto, Stan Getz ja Antonio Carlos Jobim. Laulu "Tüdruk Ipanemast" salvestis tõi talle kuulsuse bossanoovalauljana. Albumit müüdi üle miljoni eksemplari ning see jõudis kuldplaadi staatusse.
1964. aastal mängis Gilberto filmides "Get Yourself a College Girl" ja "The Hanged Man". Tema esimene sooloalbum oli "The Astrud Gilberto Album" (1965). Ameerika Ühendriikides läks ta koos Stan Getziga turneele. 1970. aastail alustas Gilberto endakirjutatud laulude plaadistamist, kusjuures plaadistused olid nii portugali, inglise, hispaania, itaalia, prantsuse, saksa kui ka jaapani keeles.
1982. aastal liitus Gilberto ansambliga tema poeg Marcelo, kes osales bassimängijana turneedel rohkem kui kümme aastat. Ta oli ka albumite "Live in New York" (1996) ja "Temperance" (1997) kaasprodutsent. Astrud Gilberto teine poeg Gregory Lasorsa mängis albumi "Temperance" loos "Beautiful You" kitarri.
1992. aastal sai Gilberto USA latiinodžässi elutööauhinna, 2002. aastal sai ta rahvusvahelise latiinomuusika kuulsuste halli liikmeks.
2002. aastal teatas ta, et loobub määramata ajaks avalikest esinemistest.
Ole tuulik

Ole pukktuulik asub Hiiumaal Hiiumaa vallas Selja külas. Tuulik on toodud 1986. aastal Ole külast Hagaste külla ning 2003. aastal Hagastest Selja külla. Tegemist on Hiiumaa ühe suurima tuulikuga. Tuulik on arvatud ehitismälestiseks.
Kopa tuulik

Kopa pukktuulik asub Hiiumaal Hiiumaa vallas Nõmme külas. Tuulik valmis aastal 1888. aastal ja on arvatud ehitismälestiseks.
Küüru tuulik

Küüru pukktuulik asub Hiiumaal Hiiumaa vallas Männamaa külas. Tuulik valmis aastal 1919. aastal ja on arvatud ehitismälestiseks.
Küüru tuulik on klassikalise puitkonstruktsiooniga pukktuulik. Veskijalg on maakividest laotud, tuulutatava raamsalve ja titsidega. Laudkatusega tuuliku kere on kaetud püstlaudisega. Tuuliku üldine seisukord on avariiline. Nurgapostid, paarid, tiivad, lava ja veskijalg vajavad restaureerimist. Tuulik sai avariikatuse 2006. aastal. Töid rahastas Muinsuskaitseamet.
Jeju (täpsustus)

Jeju on mitme koha nimi:
Peetri tuulik

Peetri pukktuulik asub Hiiumaal Hiiumaa vallas Kaigutsi külas. Tuulik valmis aastal 1892. aastal ja on arvatud ehitismälestiseks.
Miku tuulik

Miku pukktuulik asub Hiiumaal Hiiumaa vallas Kaigutsi külas. Tuulik valmis aastal 1826. aastal ja on arvatud ehitismälestiseks.
Mäevälja tuulik

Mäevälja pukktuulik asub Hiiumaal Hiiumaa vallas Kaigutsi külas. Tuulik valmis aastal 1837. aastal ja on arvatud ehitismälestiseks.
Ristete tuulik

Ristete pukktuulik asub Kassaril Hiiumaa vallas Esikülas külas. Tuulik valmis 19. sajandi teisel poolel ja on arvatud ehitismälestiseks.
Rüütli tuulik

Rüütli pukktuulik asub Hiiumaal Hiiumaa vallas Allika külas.
Tuulik valmis aastal 1896. aastal ja on arvatud ehitismälestiseks.
Haava tuulik

Haava pukktuulik asub Hiiumaal Pihla külas. Tuulik valmis aastal 1919. aastal ja on arvatud ehitismälestiseks.
Pihla tuulik

Pihla talu pukktuulik asub Hiiumaal Hiiumaa vallas Kõpu külas. Tuulik valmis 1762. aastal ja on arvatud ehitismälestiseks. Tegemist on teadaolevalt vanima säilinud Eesti tuuleveskiga.
1762. aastast pärit vaid tuuliku mõned osad, nagu emapuu, jahvatuskivid ja mõningad teised detailid. Sajandite jooksul on kas või tiibu kümmekond korda vahetatud. Viimati restaureeriti tuulikut 2003. aastal. 
Pihla talu tuulik pole alati seisnud samas paigas. 20. sajandi alguses toimetati tuulik praegusse asukohta kilomeeter eemalt Leesiku talust. Küll on tuulik kuulunud algusest peale ühele suguvõsale. Pihla talu tuuliku muudab unikaalseks asjaolu, et see on sisuliselt töökorras ning sellega on aeg-ajalt prooviks ka paar kotti vilja jahvatatud. Väärikast vanadusest tingituna vajab Pihla talu pukktuulik jahvatamiseks keskmisest tublisti tugevamat tuult. Pihla talus on praegu ühtlasi ka turismitalu.
Luidja tuulik

Luidja pukktuulik asub Hiiumaal Hiiumaa vallas Luidja külas. Tuulik valmis aastal 1872. aastal Metsakülas ja on arvatud ehitismälestiseks.
Aruselja tuulik

Aruselja pukktuulik asub Hiiumaal Hiiumaa vallas Leigri külas. Tuulik valmis aastal 1761. aastal ja on üks vanemaid tuulikuid Hiiumaal. 
Viimati jahvatati Aruselja tuulikus jahu 1960. aastatel. Pärast seda jäi tuulik seisma ning lagunes, kuni hoone 1983. aastal restaureeriti. Tuulik on arvatud ehitismälestiseks.
Laiksaare vald (Saarde kihelkond)

Laiksaare vald (saksa keeles "Gemeinde Laiksaar") oli Saarde kihelkonnas Pärnumaal 1866. aastal moodustatud vald. Vallamaja asus Urissaare külas.
Ajalugu.
1867–1868 oli piirkonnas suur ikaldus.
1872 jaotati Laiksaare riigimõis (Laiksaar) õigeusulistele hingemaadeks ja asutati hulk väiketalusid.
23. septembril 1934 kukkus vallavanem Jakob Joost õunapuu otsast alla ja sai peapõrutuse.
1939. aastal moodustati uus Laiksaare vald, millest arvati välja Soometsa küla ja Võiduküla asunduse maa-alad.
E-Kultuuripärand

E-Kultuuripärand on Eesti mäluasutuste (muuseumide, raamatukogude, arhiivide jt) ühine infovärav (veebiportaal), kust leiab infot kultuuripärandi objektide kohta.
 oli infoväravast leitav u 1,5 mln kultuuripärandi objekti.
 otsis infosüsteem kultuuripärandi objekte Eesti Rahvusraamatukogu andmebaasist DIGAR, infosüsteemist MuIS ja Eesti Rahvusringhäälingu arhiivist.
3 (Britney Spearsi laul)

"3" on Ameerika Ühendriikide laulja Britney Spearsi laul, mis avaldati 2009. aastal tema teisel kogumikplaadil "The Singles Collection". Laulu autorid on Max Martin, Shellback js Tiffany Amber. 
2. oktoobril 2009 andis Jive Records laulu välja ka singlina, mis jäi selle kogumikplaadi ainsaks singliks. Laul jõudis väljatulekunädalal tabeli Billboard Hot 100 esikohale, olles sellega 11 aasta jooksul esimene singel, mille populaarsuses ei mänginud rolli talendiotsimissaade "American Idol".
Edgari maakond

Edgari maakond ("Edgar County") on maakond USA-s Illinoisi osariigis.
Maakonna halduskeskus on Paris.
Maakonna pindala on 1616 km², millest 2 km² moodustab veepindala.
Elanike arv oli 2010. aasta rahvaloenduse järgi 18 576. Aastal 2000 oli elanike arv 19 704.
Ajalugu.
Edgari maakond moodustati 3. jaanuaril 1823. aastal Clarki maakonna osast. Maakond on saanud nime iiri päritolu Briti mereväe ohvitseri John Edgari järgi.
Kumõss

Kumõss on märapiimast valmistatud jook. Kumõssi saadakse märapiima piimhappebakterite ja pärmiga kääritades. Etanoolisisaldus on tavaliselt 1–3%.
Kumõssi tarvitamine on levinud turgi rahvaste ja mongoli rahvaste hulgas. Mongoolias on kumõssi nimetuseks airag ja see on seal rahvusjook.
Suuremõisa mõisa tuuleveski

Suuremõisa tuulik asub Hiiumaal Hiiumaa vallas Suuremõisa külas. Hollandi tüüpi tuulik valmis aastal 1840. Eesti Vabariigi ajal veski erastati. Veskis hakati saagima ka laudu. Nõukogude ajal kuulus veski kolhoosile Võitlus. Kuni 1950. aastate lõpuni kasutati hoonet auruveskina. 1960. aastate keskpaigas põhjustas läbisadanud katus varingu ja veski sisustus hävis. Praegu on veski varemetes.
Partsi mõisa tuuleveski

Partsi tuulik asub Hiiumaal Hiiumaa vallas Partsi külas. Hollandi tüüpi tuulik valmis aastal 19. sajandi keskel Partsi mõisa tuulikuna. 
Veski töötas viimati 20. sajandi alguses. Eesti Vabariigi ajaks oli veski juba täiesti lagunenud. 1925. aastal müüs riik veski eraomandisse. Veski taastati ning veski juurde ehitati saeraam. 1955. aastast kuulus veski kolhoosile Rahu Eest. Hoonet kasutati 1990. aastateni saeveskina.
Kassari mõisa tuuleveski

Kassari tuulik asub Kassari saarel Hiiumaa vallas Kassari külas.
Hollandi tüüpi tuulik valmis 19. sajandi keskpaigas. 
Eesti Vabariik riigistas tuuliku ning andis selle 1920. aastate alguses välja Kassari mõisas maad saanud asunikele.
1941. aastal tehti tuulikusse Nõukogude mereväe Läänemere laevastiku vaatlustorn ning 1940. aastate lõpus Nõukogude piirivalve vaatlustorn. Pärast oma viimase otstarbe kaotamist seisis hoone tühjalt ja lagunes. 
Tuulik restaureeriti 2007. aastal. Neljakorruseline tuulik on arvatud ehitismälestiseks.
Janek Mäggi

Janek Mäggi (sündinud 5. septembril 1973) on Eesti majandus- ja riigitegelane. Ta on olnud riigihalduse minister (2018–2019).
Haridus.
Janek Mäggi lõpetas 1999. aastal Tartu Ülikooli Õigusinstituudi õigusteaduse erialal.
Töökäik ja ettevõtlus.
Janek Mäggi on töötanud ajakirjanikuna ajalehes Äripäev (1994–1997), SEB Panga asepresidendina (1997–2000) ning Eesti Televisioonis Eurovision 2002 Internetivärava juhina (2001–2002) ja 2008. aasta kevad- ja sügishooajal majandussaate „Miljon senti” saatejuhina.
2000. aastal asutas ta huvikaitseagentuuri Powerhouse, mille juhatusse kuulub siiani. 2021. aastal tunnistati Powerhouse Äripäeva suhtekorraldusfirmade TOP-i kriteeriumide järgi Eesti parimaks suhtekorraldusfirmaks.
Poliitiline tegevus.
2. maist 2018 kuni 29. aprillini 2019 oli ta riigihalduse minister. Ta on Eesti Keskerakonna liige alates 30. aprillist 2018. Alates 19. oktoobrist 2025 on ta Haapsalu volikogu liige.
Ühiskondlik tegevus.
Janek Mäggi on alates 2005. aastast Tallinna Lastehaigla Toetusfondi nõukogu esimees. Aastatel 1999–2015 oli ta Eesti Kabeliidu president, sealt edasi asepresident. Aastail 2007–2017 Euroopa Kabekonföderatsiooni (EDC) president. 2017–2021 oli ta Ülemaailmse Kabeföderatsiooni (FMJD) president ning 26. oktoobril 2025 valiti ta taas FMJD presidendiks.
5. veebruaril 2014 asutas ta koos Hille ja Toivo Tänavsuuga SA Hille Tänavsuu Vähiravifondi „Kingitud elu“, mille nõukogu liige ta on jätkuvalt.
9. jaanuaril 2018 asutasid Mäggi, Indrek Laul, Väino Kaldoja ja Urmas Viilma sihtasutuse EELK Toetusfond ehk Kirikufondi, mille juhataja ta on siiani.
Spordisaavutused.
Janek Mäggi tuli 2022., 2023. ja 2024. aastal ta Remii võistkonna koosseisus Eesti meistrivõistlustel 64-ruudulises kabes hõbemedalile, 2024. ja 2025. aastal sama võistkonna koosseisus rahvusvahelises kabes Eesti meistriks.
Looming.
Mäggi on kirjutanud luulet, laulutekste ja filmistsenaariume ning juhtinud telesaateid. Alates 2016. aasta septembrist on ta Tallinna Jaani kirikus toimuvate Loodud Sõna Õhtute õhtujuht. Ta on avaldanud arvamuslugusid Eesti Kirikus, Eesti Päevalehes, Delfis, Maalehes, Postimehes, Õhtulehes ning Äripäevas.
Taivo Rist

Taivo Rist (sündinud 9. juulil 1971) on eesti kabetaja, vikipedist ja ulmekirjanik.
Ta lõpetas 1995. aastal Tallinna Tehnikaülikooli majandusinsenerina.
Taivo Rist on töötanud pangas pangaülekannete sisestajana ja Tehnilise Tõlke Keskuses tõlgina.
Ta on 2009. aastast eestikeelse Vikipeedia ning aastast 2013 Wikimedia Commonsi administraator.
Tegevus poliitikas.
Ta on olnud Eestimaa Ühendatud Vasakpartei juhatuse liige.
Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 180 häält ning ei osutunud valituks.
Isiklikku.
Ta on Arvo Risti poeg. Raivo Rist on tema onu.
Käina kool

Käina kool on kool Hiiumaal Hiiumaa vallas Käina alevikus. 2013. aasta oktoobris tähistas kool 155. aastapäeva. 
Ajalugu.
Kooli eelkäijateks loetakse Putkaste mõisakooli (1858–1877) ja Putkaste vallakooli (1893–1918). 1921–1932 kandis Käina kool nime Keina 6-klassiline algkool. Kool töötas Käina kirikumõisas. 1932. aastal sai kooli nimeks Keina Kõrgem Algkool. 1933. aastal valmis kooli uus hoone. 1944. aastal sai kooli nimeks Käina 7-klassiline kool. 1958. aastal koolimaja põles ning kool tegutses kuni praeguse hoone valmimiseni Putkastes. 1960. aastal nimetati kool ümber Käina 8-klassiliseks kooliks. Kooli praegune hoone valmis 1965. aastal. 1992. aastal sai kooli nimeks Käina põhikool. Alates 1997. aastast kandis kool Käina gümnaasiumi nime. Alates 2015. aastast kannab kool nime Käina kool.
Käina koolipark.
Kooli ümber on Käina koolipark.
Sasu Salin

Sasu Antreas Salin (sündinud 11. juunil 1991 Helsingis) on soome korvpallur, kes mängib Sloveenia klubis KK Union Olimpija.
Ta on 190 cm pikk ja kaalub 86 kg.
2010. aastast mängib ta ka Soome korvpallikoondises.
Laada tänav

Laada tänav on tänav Rakvere südalinnas.
Tänav algab Tuleviku tänava ja Rägavere tee ristmikult ning suundub loodesse kuni Tallinna tänavani, ristudes Eduard Vilde, Ferdinand Gustav Adoffi, Saue, Posti ja Rohuaia tänavaga. Ferdinand Gustav Adoffi ja Tallinna tänava vahel on Laada tänav ühesuunaline. Tänav on 872 meetri pikkune.
 Rakvere keskväljak (ametlik nimi Turu plats)
Ajalugu.
Ajaloos on Laada tänav kandnud ka muid nimesid. 1913. aastal ristiti tänav ümber Vene Romanovite ja 1918. aastal Saksa okupatsiooni ajal Saksa Hohenzollernite järgi. 1950. aastast kandis see Komsomoli tänava nime. 1980. aastate lõpus ajalooline nimi taastati.
Osaliselt on säilinud tänaval vanemad puitehitised.
Ferdinand Gustav Adoffi tänav

Ferdinand Gustav Adoffi tänav on tänav Rakveres.
Tänav on 426 meetrit pikk ja asub Südalinnas. Tänav kulgeb Kastani puiestee ja Väikese tänava ristmikust ida suunas kuni Võidu tänavani, ristudes Laia ja Laada tänavaga. 
Tänav moodustati siis, kui endine turuplats kujundati ringi linna keskväljakuks.
Tänavale pandi nimi 2004. aastal teeneka arhitekti Ferdinand Gustav Adoffi järgi, kes on projekteerinud Rakvere turuhoone ja samas Turu platsi ääres asuva, endise Eesti Panga Rakvere osakonna pangahoone.
Hendrik Olde

Hendrik Olde (sündinud 31. detsembril 1966 Kilingi-Nõmmes) on eesti maletaja, maletreener, malekohtunik ja maleorganisaator. 
Hendrik Olde lõpetas 1985. aastal Paide 1. Keskkooli. Ta tõusis maletajana esile koolipõlves, võitis Eesti noorte meistrivõistlustel 1983. aastal pronksi. Tema treener oli nii Kilingi-Nõmmes kui ka Paides Jüri Kotka. 1996. aastal saavutas ta Eesti meistrivõistlustel teise koha. 
Hendrik Olde oli 1994 Moskva, 1996 Jerevani, 1998 Elista ja 2002 Bledi maleolümpial Eesti naiskonna kapten ning 1996–1998 ja 2002 maleolümpiatel Eesti delegatsiooni juht. Korraldanud Eestis rahvusvahelisi üritusi: 1997 ja 1999 Euroopa klubide karikavõistluste eelturniir, 2007 FIDE presidendi nõukogu nõupidamine, 1998, 2004 ja 2014 Paul Kerese mälestusturniir, 2013 84. FIDE kongress, 2014 Euroopa noorte kiir- ja välkmale meistrivõistlused. 
Ta on töötanud 1985–1995 Paide (Järvamaa) Spordikoolis maletreenerina ja aastast 2014 Tallinna Maleklubis maletreenerina. Maletreeneri IV kutsetaseme sai ta 2011. Tegutsenud kirjastamise alal. Raamatu "Paul Keres. Photographs and Games" koostaja. 
FIDE kohtunik on alates 2006, FIDE rahvusvaheline organisaator alates 2002, FIDE treener alates 2014. 1996–1998 Eesti Maleliidu asepresident, 1998–2006 oli ta Maleliidu tegevdirektor ja juhatuse liige, 2006–2019 Maleliidu juhatuse esimees. 2005. aastast on ta EOK esindajate kogu liige, 2006 FIDE delegaat. 
Isiklikku.
Ta on olnud abielus Margit Brokkoga. Nende tütar Margareth Olde tuli 2015. ja 2018. aastal Eesti naiste maletšempioniks.
Entelehhia

Entelehhia, eesti keelde vahel tõlgitud ka kui teokstehtus (kreeka keeles "εντελέχεια", ladina transliteratsioonis "entelechia") on mõiste Aristotelese filosoofias. 
Joe Sachsi järgi sobitas Aristoteles omavahel sõnad "entelēs" (lõpetatud, lõpuni arenenud) ja "echein" (= "hexis", teatudsugune olema tänu selles olemises püsimise pingutusele), mängides samal ajal sõnaga "endelecheia" (püsivus) ning liites sellele sõna "telos" (siht, tulemus). Sachs omakorda pakkus välja kompleksse neologismi "tööd-tegema-et-samana-püsida" (inglise keeles "being-at-work-staying-the-same"). Tema hilisem tõlge on ka "olemine-lõpetatuses" (inglise keeles "being-at-an-end"). Eesti keeles on entelehhia vastena kasutatud ka sõna "teokstehtus".
Nagu sõna tuletamise järgi näha, on entelehhia teatudsugune lõpetatus. Iga tõelise olemise eesmärk on selle tegelikkus, lõpetatus, "töös-olemine" ("energeia"). Entelehhia on kestev "töös-olemine", kui miski teeb oma täiuslikku "tööd". Iga asja "asjasus" on teatud töö tegemine, mis teiste sõnadega on teatud kindel liikumises olemise viis. Kõik olemasolevad asjad, mis praegu eksisteerivad ja on mitte ainult potentsiaalselt, on "töös-olevad" ja neil kõigil on kalduvus "töös-olla" teatud kindlal viisil, mis on neile omane ja "täiuslik".
Mõistet entelehhia kasutab ka Leibniz, et tähistada substantsionaalseid vorme, mida tuntakse monaadidena. Substants kui entelehhia ei vaja aktiivne olemiseks välist põhjust.
Entelehhia mõiste on oluline ka vitalismis.
Shawn Huff

Shawn Christopher Huff (sündinud 5. mail 1984 Helsingis) on soome korvpallur, kes mängib Itaalia Legadue klubis Orlandina Basket.
Ta on 198 cm pikk ja kaalub 98 kg. Tema isa on ameeriklasest korvpallur Leon Huff, kes mängis Soome klubides.
2003. aastast mängib ta ka Soome korvpallikoondises.
Huff on tulnud 2 korda Espoon Honka koosseisus Soome meistriks.
Rägavere tee

Rägavere tee on tänav Rakveres.
Tänav algab Tuleviku tänavalt (teisel pool on samas sihis Laada tänav), suundub kagusse ja lõpeb linna piiril.
Rägavere teega ristuvad Lembitu, Kungla, Karja, Piiri, Võidu, Ehituse, Kruusa, Pae, Päikese, Kivi, Kaevu ja Murru tänav.
Rägavere teed pidi käib liiklus Rakverest Tudusse, Tudulinna ja Rannapungerjale.
Palermo (Rakvere)

Palermo on Rakvere lõunapoolseim linnajagu.
Palermo linnaosa piirneb Rakvere terviseraja, Maasika tänava, Linnuriiki viiva Haigla tee ja Rakvere linnapiiriga.
Ajalugu.
Linnajagu sai nime seal 19. sajandi algul kaupmees Pervoi rajatud Palermo nimelise trahteri järgi. Trahter on saanud nime Sitsiilia saarel asuvalt Palermo linna järgi, kus 1848. aastal toimus laia kõlapinda leidnud rahvaülestõus (1848. aasta Sitsiilia iseseisvusrevolutsioon), mille tulemusel kukutati Sitsiilias võimult Bourbonide dünastia. 
Trahteri juurde oli rajatud kaunis aed. Lagendikust kujunes populaarne linnarahva jalutus- ja ajaveetmiskoht. Metsatukka hakati linnaosa järgi kutsuma Palermo metsaks. Metsaveerel, kus 1918. aasta detsembris tapeti enamlaste poolt 82 süütut inimest, seisab Palermo punase terrori ohvrite mälestuskivi.
Palermo elamurajoon on linnaosa idaosas.
Lagendikust läände metsatuka taha jäävad metodisti, juudi ja Pauluse kalmistu. Rakvere muhamedi kalmistu jääb vastu linna piiri, teispool linnapiiri asub Tõrma kalmistu.
Ülle Liivamägi

Ülle Liivamägi (sündinud 11. jaanuaril 1962 Tallinnas) on muusikaõpetaja, kammerlaulja, aktiivsünnituse propageerija Eestis, homöopaat, aroomterapeut ja refleksoloog, homöopaatia ja aroomteraapia õpetaja, raamatute autor.
Akadeemiline haridus.
Lõpetas Tallinna 42. Keskkooli. Jätkas õpinguid Georg Otsa nimelises Tallinna Muusikakoolis akordioni ja kandle erialal, mille lõpetas akordioni ja kandle õpetaja ning rahvapilliorkestri juhi tunnistusega. Lõpetas 1992. aastal Tallinna Konservatooriumi laulu eriala kammerlauljana. 
Tegevus.
Töötanud lauljana.
Kuna Ülle Liivamäe esimene sünnitus lõppes lapse surmaga, tekitas see temas küsimusi: miks see juhtus? Miks naised ei seisa enda ja lapse eest? Vajadusest osata aidata oma järgmise lapse sündi töötas ta läbi kogu kättesaadava rasedust ja sünnitust puudutava kirjanduse. Märgates tohutut vahet sünnituse normaalse kulu ja haiglates praktiseeritava vahel tekkis suur küsimus: miks on haiglas sünnitamine tehtud nii ebaloomulikuks?
31. jaanuaril 1989 korraldas ta Eesti Rohelise Liikumise abiga avaliku arutelu „Loomulik sünnitus – millal ometi?“ Arutelul oli palju naisi, palju günekolooge ja ämmaemandaid.
Olles endale teinud selgeks rasedust ja sünnitust puudutava kogu tollel ajal raamatukogudes kättesaadava kirjanduse põhjal; kõigi kättesaadavate inimese anatoomia ja füsioloogia õpikute põhjal; pikkade arutelude põhjal praktiseerivate arstide ja ämmaemandatega ning õppinud 1989. aastal Soomes, alustas Ülle Liivamägi 1989. aastal Tallinnas Viimsi tervisekeskuses naiste ettevalmistamist sünnituseks.
1991. aastal sündis teine laps Põlva haiglas, kus olid günekoloogid ja ämmaemandad kõige enam huvitatud sünnitusosakonna töö reorganiseerimisest. „Olime üheks esimeseks osakonnaks Eestis, kus said võimalikuks peresünnitused; osakonnaks, kus ema ja laps jäid kuni meilt lahkumiseni kokku, kus lapsed pandi kohe sünnituslaual ema kõhule ja siis kohe ka rinnale, kartmata hirmsaid pisikuid.“
Järgnesid õpingud Inglismaal Janet Balaskase juures 1993. aastal. Janet Balaskas käivitas Inglismaal 1970. aastatel aktiivsünnituse, millest oli 1990. aastateks kujunenud mitut riiki hõlmav tegevus.
1994. aastal alustas Liivamägi titetundide korraldamist. Programmi töötas ta välja koostöös folkloristi Sirle Pendiga algselt oma lapsele. 
Lisaks tegeleb Liivamägi refleksoloogia, aroomteraapia ja homöopaatiaga. Refleksoloogiaga alustas ta 1998. aastal pärast Soomes Medica Nova erakoolis õppimist. Aroomterapeudina alustas ta tegevust 2000. aastal ning aasta hiljem ka homöopaadina.
2000. aastate alguses valmistas Ülle Liivamägi ette sünnitoetajaid ehk ümmardajaid.
Praegu tegeleb Liivamägi naiste sünnituseks ettevalmistamisega ning korraldab titetunde.
Kriitika.
2008. aastal kritiseeris veebiportaal Skeptik.ee Tallinna Tervishoiu Kõrgkooli, mille õppeplaanis toimusid Liivamäe kursused. Skeptik.ee juhtis tähelepanu, et Liivamäe kursused ei põhine teaduslikel alustel ning nende õpetamine riiklikus õppeasutuses lisaks neile näilist legitiimsust ja usaldusväärsust.
Poollainedipool

Poollainedipool ehk poollainevibraator on dipoolkiirgur, mille elektriline pikkus võrdub poole lainepikkusega ("λ"/2) ja mille kaks poolust (kreeka k "di"- 'kaks' + "polus" 'poolus') moodustuvad kiirguri keskel olevas katkestuskohas. Nende pooluste vahele ühendatakse raadiosaatja või -vastuvõtja toitekaabel. 
Poollainedipool on paljude antennitüüpide põhielement, sest teda saab kasutada kõrgsagedusliku vahelduvvoolu energia muundamiseks elektromagnetlaine energiaks ja ka vastupidi. 
Poollainedipool kui võnkering.
Dipoolantenni võib resonantsi olukorras kujutleda võnkeringi kondensaatorina, mille plaadid on teineteisest eemale pööratud. Plaatidevaheline mahtuvus seejuures muidugi väheneb, kuid elektrivälja jõujooned (joonisel sinised) jäävad püsima ja sulguvad läbi vaba ruumi. Elektriväljaga kaasneb dipooli kui võnkesüsteemi induktiivsusest tulenev ristuvasuunaline magnetväli (punased jõujooned). Resonantsiolukord vaadeldavas võnkesüsteemis vastab rööpvõnkeringile.
Sirgdipool ja silmusdipool.
Poollainedipooli nimetatakse ka sirgdipooliks, et teda eristada silmusdipoolist, mis on samuti poollainepikkune. Meeterlaine (VHF) ja detsimeeterlaine (UHF) Yagi antennides kasutatakse aktiivvibraatorina just silmusdipooli.
Poollainedipooli pikkus.
Et elektromagnetlaine levib metallis aeglasemalt kui vaakumis, peab dipooli pikkus olema poollaine pikkusest veidi väiksem, et saavutada lainepikkusega täpset resonantsi. Samuti sõltub dipooli pikkus kasutatava materjali mõõtmetest. Poollainedipooli tegelik pikkus
formula_1
kus "h/d" on dipoolina kasutatud elektrijuhi saledustegur, s.o pikkuse "l" ja läbimõõdu "d" suhe.
Näiteks sagedusele "f" = 100 MHz (raadioringhäälingu sagedusalas) vastab poollaine pikkus "λ"/2 = 300/(2"f") = 300/(2•100) = 1,5 m = 1500 mm (vt Elektromagnetspekter). Kui dipool valmistada materjalist läbimõõduga "d" = 15 mm, siis saledustegur on 1500/15 = 100 ja dipooli tegelikult vajalik pikkus
formula_2 
Seega lühendustegur on nende lähteandmete korral 1426/1500 = 0,95.
Dipoolantenni suunadiagramm ja võimendus.
Dipoolantenni suunadiagramm on 8-kujuline, kusjuures antenni võimendus on maksimaalne dipooli teljega ristuvas sihis (ükskõik kummas suunas) ja nullilähedane teljega ristuvas sihis.
Poollainedipooli võimendust määratakse isotrookiirguri suhtes ja väljendatakse tavaliselt detsibellides, tähis dBi. Võimendus on sirgdipoolil ligikaudu 2,2 dBi ja silmusdipoolil ligikaudu 3,7 dBi.
Logoperioodiline antenn

Logoperioodiline antenn ehk logoantenn (lühend LPDA, inglise k sõnadest "Logarithmic Periodic Dipole Antenna") on laiaribaline suundantenn, mis on saanud nimetuse selle järgi, et antenni resonantsisagedused logaritmilisel sagedusskaalal järgnevad perioodiliselt üksteisele; sellele perioodilisusele vastavad ka antennielementide pikkused ja vahekaugused. Antenn on konstrueeritav ükskõik kui laia sagedusriba jaoks, kusjuures võimendus on enam-vähem ühesuurune kogu sagedusribas. Ühe antenniga on näiteks võimalik hõlmata kõik televisiooni meeter- ja detsimeeterkanalid.
Logoperioodiline antenn koosneb dipoolidest, mis on üksteisega ühendatud iga dipooli järel ristatud sümmeetrilise toiteliiniga; ristamine on tarvilik selleks, dipoolid ergutuksid õiges faasis. Lühima dipooli pikkuseks võetakse umbes üks kolmandik sagedusriba kõrgeimale sagedusele vastavast lainepikkusest; pikim dipool on sagedusriba madalaimale sagedusele vastava poollaine pikkune. 
Antenni eripäraks on see, et võimendust ei saa kuigivõrd tõsta elementide arvu järkjärgulise lisamisega antenni pikendades (nagu Yagi antenni korral). Võimendus jääb sõltuvalt kaetava sagedusala laiusest enamasti vahemikku 6–10 dB, olles sagedusriba laiusega pöördvõrdeline. Seega vastab laiaribalise logoantenni võimendus 5–8-elemendilise Yagi ühekanaliantenni omale. Võimendus on enam-vähem ühtlane kogu sagedusriba ulatuses. Sisendtakistus jääb olenevalt antenni tarindusest vahemikku 50–120 Ω.
Ruuporantenn

Ruuporantenn on mikrolaineantenn, mille lehtrikujuline metallpind suubub õõsresonaatorina toimivasse lainejuhtmesse. Ruupor võib olla ristkülikulise ristlõikega (püramidaalne) või ringikujulise ristlõikega. Ruupor võib laieneda koonusekujuliselt või eksponentsiaalselt. 
Ruuporantenn on kasutatav eraldi suundantennina, näiteks satelliitside transponderis, ja ka kiirgurelemendina paraboolantennis. Niisugune kiirgur on sageli ringikujuliselt rihveldatud sisepinnaga, et vähendada ruupori mõõtmeid ja avardada sagedusriba. Satelliitsideantennides kasutatavate ruuporkiirgurite läbimõõt jääb sõltuvalt sagedusest vahemikku 20 mm (näiteks LNBs) kuni 100 mm, avanurk võib olla sõltuvalt peegeldi suurusest ja fookuskaugusest 7° kuni 40°.
Ruupor antennist kiirguva elektromagnetlaine sagedus on määratud õõsresonaatori mõõtmetega. Suunadiagrammi kuju oleneb ruupori pikkusest ja avanurgast. Mida pikem on ruupor, seda parem on suunatoime ja vastavalt ka antenni võimendus.
Vitameer

Vitameeriks loetakse iga üksikut vitamiini, vastavalt vitamiinide nomenklatuurile ja biokeemilisele toimele vastavasse rühma liigitatud keemilist ühendit ja metaboliiti, millel on sarnane molekulaarstruktuur ja mis evib vitamiinivaegusega organismides vitamiinidele omistatud bioaktiivsust (varieeruv suurus) või mis muundatakse vastavaks ühendiks metabolismi käigus.
Kui vitamiinirühma loetakse mitmeid vitameere, siis nimetatakse vastavat vitamiini rühma geneeriliseks, nii näiteks on A-vitamiin geneeriline nimetus A-vitamiini vitameeride – retinooli, retinaali, "retinoic acid", 3,4-didehüdroretinooli – ja derivaatide, aga ka mitmete karotenoidide kohta.
Vitameeride vitamiinilaadne toime organismides on erinev, nii näiteks ei omasta kasside ja tuhkrute organism A-vitamiini karotenoididest vitameere ja loetakse, et need ühendid ei evi nimetatud loomade kaudu A-vitamiini bioaktiivset toimet.
Kanasta

Kanasta (hispaania keeles "canasta" 'korv') on kaardimäng.
Mängust on variante kahele, kolmele, viiele ja kuuele mängijale, kuid kõige tavalisem on nelja mängija ja kahe kaardipakiga mängitav variant.
Anneli Trees

Anneli Trees (sündinud 14. oktoobril 1998) on eesti kabetaja. Ta võitis 2017. aasta Eesti naiste meistrivõistlused rahvusvahelises kabes. 
Tema treener on Piret Viirma ja ta esindab Nupuklubi (endise nimega Lasnamäe Male-Kabeklubi). 
Individuaalselt on ta Eesti noorte meistriks tulnud 2011. aastal minikadettide vanuseklassis ja 2012. aastal kadettide vanuseklassis (mõlemad Vene kabes). Ta jagas 2012. aastal Eesti juunioride meistrivõistlustel Vene kabes esikohta Janet Tammega, sama juhtus ka 2013. aastal juunioride rahvusvahelise kabe meistrivõistlustel. 
2013. aastal võitis ta Eesti naiste kiirkabe meistrivõistlused 100-ruudulisel laual. 
2013. aastal mängis ta teise Eesti tütarlapsena poiste seas kadettide maailmameistrivõistlustel (esimene oli 2007. aastal Kadi Veski) ning saavutas 20. koha. Neidude hulgas saavutas ta 2013. aasta kadettide maailmameistrivõistlustel välkkabes aga 5. koha. 
2016. aastal võitis ta Eesti naiste välkkabe meistrivõistlused (64-ruudulisel laual). Tavakontrolliga turniiril oli ta aga kolmas. Samal aastal saavutas ta rahvusvahelise kabe Euroopa noorte meistrivõistlustel välkkabes 7. koha ja tavaajakontrolliga turniiril 11. koha.
San Saba

San Saba on linn USA-s Texase osariigi keskosas, San Saba maakonna halduskeskus ja suurim linn. Asub Austinist 145 kilomeetri (90 miili) kaugusel loodes ja Wacost 177 kilomeetri (110 miili) kaugusel edelas.
San Saba asutati 1854. aastal ja asula sai nime San Saba jõe järgi.
Esimene ajaleht Lääne-Texases oli San Saba County News, mille esimene number ilmus 1. jaanuaril 1873. Ajaleht jätkas ilmumist ka 20. sajandil, ja 1960 ühines ajalehega San Saba Star, mis asutati 1902.
San Sabas on sündinud filminäitleja Tommy Lee Jones ja geoloog Marion King Hubbert.
San Saba on mängu "Governor of Poker" alguskohaks.
Rahvastik.
2000. aasta rahvaloenduse andmetel oli San Saba linnas 2637 inimest, 1008 leibkonda ja 680 perekonda.
Rahvastiku tihedus oli 565,5 in/km².
Elamuühikuid ("housing units") oli 1177 (keskmine tihedus 252,5/km²).
Rassiline koosseis:
ZIS-6

ZIS-6 (vene keeles "ЗИС-6") on Nõukogude Liidus aastatel 1933–1941 toodetud veoauto.
Ferenc Puskási nimeline staadion

Ferenc Puskáse nimeline staadion (ungari keeles "Puskás Ferenc Stadion") on mitmeotstarbeline staadion Ungaris Budapestis.
Staadioni ehitati aastatel 1948–1953. Algselt kandis see nime Népstadion ja mahutas 100 000 pealtvaatajat.
2002. aastal nimetati see ungari jalgpalluri Ferenc Puskáse auks ümber Ferenc Puskáse nimeliseks staadioniks.
Tänapäeval kasutatakse Ungari jalgpallikoondise koduväljakuks olevat staadioni peamiselt jalgpallimängudeks.
Staadionil on toimunud 1966. aasta Euroopa meistrivõistlused kergejõustikus ja 1998. aasta Euroopa meistrivõistlused kergejõustikus.
Eduard Tuppits

Eduard Tuppits (21. aprill 1885 Viljandi – 10. veebruar 1938 Narva) oli eesti ühiskonnategelane.
Ta oli Keila-Joal vürst Volkonski koduarst, teenis raudteel Tallinnas ja Narvas (raudteeambulantsi velsker). 
Eduard Tuppits oli raudteelaste hoolekandeseltsi Narva osakonna esimees, Narva riigiteenijate ühingu esimees, Narva teatri direktor ja Narva linnavolinik.
Ta maeti Tallinna Rahumäe kalmistule.
Jõnn

Jõnn on AS Kihnu Veeteede parvlaev.
Laev on ehitatud 1955. aastal Rootsis. Laeva eelmine nimi oli Dalaröström 93. 
Laev on 38 meetrit pikk ja 8 meetrit lai. Laev võtab peale 62 reisijat ja 10 autot.
Kärdla pritsumaja

Kärdla pritsumaja (ka Kärdla tuletõrjemaja) asub Hiiumaal Kärdla linnas Keskväljakul aadressil Hiiu tänav 1.
Pritsumaja valmis 1930. aastal ja hoones on ajalooliselt tegutsenud tuletõrje asutused. See ehitati torniga eelkõige sellepärast, et seal sai märgi tuletõrjevoolikuid kergesti rippuvas asendis kuivatada. Ühtlasi oli torni tipust võimalik vaadata, kas ja kuspool midagi põleb. Tänapäeval asub Pritsumajas kohvik. Pritsumaja on Eesti viimane tuletõrje jaoks ehitatud kõrge torniga hoone, mida tuletõrje ka päriselt kasutas.
Pritsumaja on Kärdla kõige kõrgem maja, kui mitte arvestada Kärdla kiriku torni. Pritsumaja torn on viiekorruseline. See on Kärdla ainus maja, millel on rohkem kui neli korrust.
Pritsumaja koos abihoonega on ehitismälestis.
Pritsumaja kuulub MTÜle Hiiu Maakonna Tuletõrjeühing. Pritsumaja abihoone on renoveeritud Leader-meetme abil ning seal on avatud avalik invapandusega WC. Pritsumaja I korrus on renoveeritud EASi abil turismiinfokeskuseks. Turismiinfokeskus tegutses hoones kuni 2021. aasta kevadeni, misjärel avati samas kohas Pritsumaja resto.
Laatre vald

Laatre vald (saksa keeles "Fölk") oli vald Sangaste kihelkonnas Kagu-Eestis. Vallamaja asus Õru külas (tänapäeva Õruste küla aladel).
Kuni 1921. aastani kuulus vald Tartumaale, siis läks see Valga maakonnale koosseisu.
1939. aasta valdade reformiga liideti Laatre vald Tõlliste valla osaks.
Laatre vallas on sündinud näiteks ooperilaulja Endel Ani, arst Elmar Gross, advokaat Peeter Jänes, kirjanik ja koolmeister Friedrich Kuhlbars.
2009. aasta Euroopa meistrivõistlused korvpallis

2009. aasta Euroopa meistrivõistlused korvpallis (ametlik nimi "EuroBasket 2009") on 36. Euroopa meistrivõistlused korvpallis, mis toimusid 7.–20. septembrini Poolas.
Finaalturniiril osales 16 meeskonda.
Mängud toimusid 7 linnas: alagrupimängud peeti Poznańis, Gdańskis, Varssavis ja Wrocławis, vahegrupimängud Bydgoszczis ja Łódźis ning kohamängud Katowices.
Valve Saretok

Valve Saretok (abielus Valve Ristkok 12. juuni 1911 Valga – 16. aprill 2004 New York) oli eesti kirjanik ja tõlkija.
Ta sündis Valgas ärimehe tütrena. Ta õppis aastatel 1924–1931 Valga tütarlaste gümnaasiumis. Aastatel 1932–1936 õppis ta Tartu Ülikooli filosoofiateaduskonnas eesti kirjandust ja Põhjamaade ajalugu, hiljem jätkas ta õpinguid Helsingi Ülikoolis.
Aastatel 1938–1943 töötas ta ajakirjanikuna ja Riigi Ringhäälingus Tallinnas. Ta avaldas jutte ja vesteid väljaannetes Uus Eesti, Perekonnaleht, Kirilind, Rahvaleht, Noorte Hääl ja Rahva Hääl. Aastatel 1942–1944 ilmusid ajalehes Eesti Sõna (pseudonüümide "-ke, Joel, K. L., Sari" ja "Säde" all) kümned tema ajakajalised vestekesed ja artiklid.
Aastatel 1944–1950 elas Saksamaal. Aastast 1957 elas ta USA-s, alguses Chicagos, aastast 1967 aga New Yorgis, töötades kirjastusametnikuna ning tegutsedes kirjaniku ja tõlkijana.
Viited.
San Saba maakond

San Saba maakond ("San Saba County") on maakond USA-s Texase osariigi keskosas.
Maakonna halduskeskus on San Saba.
Maakonna pindala on 2947 km², millest 10 km² moodustab veepindala.
Elanike arv oli 2010. aasta rahvaloenduse järgi 6131. 2000. aastal oli elanikke 6186.
Ajalugu.
San Saba maakond moodustati 1856. aastal Bexari maakonna osast. Maakond on saanud nime San Saba jõe järgi, mis läbi maakonna voolab.
Tehnoökoloogia

Tehnoökoloogia (inglise keeles "technoecology") on tegevusvaldkond, mis käsitleb inimtegevuse tagajärjel tekkinud häiringute vähendamist, materjalide taaskasutust, jäätmete kasutusvõimalusi energeetikas ja ohutuid ladestamisvõimalusi keskkonnahoiu nõudeid arvestades ning nüüdisaegseid tehnoloogiaid kasutades.
Tehnoökoloogiat õpetatakse Tallinna Tehnikakõrgkoolis erialal nimega keskkonnatehnoloogia ja -juhtimine.
California maakondade loend

Siin on loetletud California osariigi 58 maakonda:
Chaos

Chaos ehk Kaos on vanakreeka mütoloogias esimene jumal, kes lõi maailma.
Maailma loomine.
Vastavalt vendade Stephanideste jutustusele ei olnud aegade alguses maailma. Oli vaid üks jumal – Kaos, kes elas täielikus pimeduses. Olles elanud kaua aega üksinda, otsustas ta luua maailma.
Ta lõi maailma ja piiritu Tartarose, kõleda ja kottpimeda paiga, mis asus sügaval maakera sees. Ta lõi särava Päeva ja Öö (jumalanna Nyx) ning jumalanna Maa (Gaia). Seejärel alustas Gaia maailma täiustamisega. Ta sünnitas helesinise taeva (Uranos), mäed (Oroi) ja mere (Pontos).
Bougouni cercle

Bougouni "cercle" on "cercle" Malis Sikasso piirkonnas. Halduskeskus on Bougouni. Ta jaguneb 26 vallaks.
Kadiolo cercle

Kadiolo "cercle" on "cercle" Malis Sikasso piirkonnas. Halduslikult jaguneb üheksaks vallaks: Diou vald, Dioumaténé vald, Fourou vald, Kadiolo vald, Kaï vald, Loulouni vald, Misséni vald, Nimbougou vald, Zégoua vald.
Anna Kendrick

Anna Kendrick (sündinud 9. augustil 1985 Portlandis Maine'i osariigis) on USA filminäitleja.
Taisi Rosenberg

Taisi Rosenberg (neiupõlvenimega Taisi Pettai, sündinud 17. jaanuaril 1989) on eesti laulja ja laulupedagoog.
Karjäär.
Ta osales mitu korda Eesti Televisiooni lauluvõistlusel "Laulukarussell". Tal õnnestus see võistlus võita 2000. aastal 8–10-aastaste lauljate vanuserühmas. 
Suurema tuntuse saavutas ta aga ansambli Dynamint koosseisus, mis moodustati 2003. aastal Halley noorteklubi laulukonkursi "Halley superstaar" võitnud tüdrukutest. 
Ta on teinud teatrirolle lavastustes "Bluusivennad", "Gypsy", "Viiuldaja katusel", "Il Campanello", "Boheem" ja "Otsast alustades". Lisaks on ta laulnud Eesti Filharmoonia kammerkoori projektides: Mozarti "Reekviem" ja Arvo Pärdi "Passio". 
Haridus.
Tal on bakalaureusekraad Eesti Muusika- ja Teatriakadeemia laulu ja interpretatsioonipedagoogika erialal (õppis Nadia Kuremi lauluklassis 2011–2014). Lapsena laulis ta Tartus Fa-dieesi laulustuudios Ingrid Otti juhendamisel. Seejärel õppis laulmist Tallinnas Georg Otsa nimelises Muusikakoolis Marika Eensalu klassis (2008–2011) ja Tartus Descartes'i Lütseumis Sirje Vasmanni käe all (2006–2008). 
Laulustuudio.
Ta on Taisi Laululaste erastuudio asutaja ja juht. Stuudio tegutseb 2009. aastast Tallinnas Haaberstis. Taisi Laululaste stuudio andis välja esikalbumi "Kallis päikene" 2013. aastal. Lisaks juhatas Taisi Rosenberg Kurtna kooli ja lasteaia lauluringi aastatel 2009–2015. 
Dynamint.
Dynamint tegutses aastatel 2004–2008 ning oli ettevõtte TopTen ansambel, mis esines Eestis, Lätis, Soomes ja Saksamaal. 2005. aastal võitis ansambel Kuldse Plaadi auhinna parima uustulnuka kategoorias. Dynaminti koosseisus andis Taisi Rosenberg välja 4 CD plaati.
IPhone 5S

iPhone 5s on Apple'i nutitelefon iPhone'i seeriast. See saabus müügile 20. septembril 2013. Apple korraldas ametliku esitluse nii 5s-ile kui ka iPhone 5C-le 10. septembril 2013. See oli esimene iPhone, mille värvivalikus olid kuldne ja kosmosehall.
iPhone 3GS-i ja iPhone 4S-i eeskujul on iPhone 5s uuenduskuuri läbinud iPhone 5. 5s on eelkäijaga sarnase disainiga, ainsad erinevused on uus metallrõngaga ümbritsetud safiirkristallist kodunupp (see toimib ka Touch ID sõrmejäljelugerina, mida kasutatakse telefoni avamiseks ja iTunes'is tehingute kinnitamiseks), ning kahekordne LED-välk, mis on optimeeritud õige värvitemperatuuri saavutamiseks piltidel. iPhone 5s-i eristab oma eelkäijast ka uuendatud kaamera suurema avause ja suurema arvu pikslitega, uus kahetuumaline A7-protsessor (esimene 64-bitine protsessor nutitelefonil), sellega kaasneb ka M7 liikumise kaasprotsessor – spetsiaalne protsessor töötlemaks liikumisandmeid seadme kiirendusmõõdikult ja güroskoobilt tülitamata A7-peaprotsessorit. iPhone 5s oli ka esimene seade, millel on operatsioonisüsteem iOS 7, mis on uuendatud kasutajaliidesega ja uute funktsioonidega.
Seadme vastuvõtt oli üldjoontes positiivne, mõned nimetasid seda lausa parimaks nutitelefoniks turul, kuid leidus ka kritiseerijaid, kelle meelest sarnanes see liiga palju oma eelkäijatega. iPhone 5s-i ja iPhone 5c-d müüdi nende müügiletuleku nädalavahetusel kokku üheksa miljonit, mis purustas Apple'i iPhone'i müügirekordi. 2013. aasta septembris oli iPhone 5s kõigilt Ameerika suurematelt mobiilioperaatoritelt kõige ostetum telefon.
Schenkeri Liiga hooaeg 2012–2013

Schenkeri Liiga hooajal 2012/2013 oli meeste 8. võrkpalli Balti liiga, kus osales 10 võistkonda (4 Lätist ja 6 Eestist). Esmakordselt võitis liiga TTÜ võrkpalliklubi.
Final Four.
Toimus 2.–3. märtsil 2013 Pärnus.